
LIETUVOS RESPUBLIKOS
VALSTYBINIO SOCIALINIO DRAUDIMO FONDO BIUDŽETO SANDAROS ĮSTATYMO 5, 6 ir 7 STRAIPSNIŲ PAKEITIMO 
ĮSTATYMAS

2001 m.                      d. Nr. 
Vilnius

(Žin., 2001, Nr. 91-3190)

l straipsnis. 5 straipsnio pakeitimas 
1. 5 straipsnio 2 dalyje išbraukti žodžius „į Privalomojo sveikatos draudimo fondą” ir šią dalį išdėstyti taip: 
„2. Fondo biudžeto išlaidas sudaro: pensijų socialinio draudimo, ligos, motinystės ir motinystės (tėvystės) socialinio draudimo, nelaimingų atsitikimų darbe ir profesinių ligų socialinio draudimo išlaidos bei draudimui nuo nedarbo pervedamos lėšos, įvertintos neatgautinos ir abejotinai atgautinos sumos bei Fondo biudžeto veiklos sąnaudos.”
2. 5 straipsnio 7 dalį pripažinti netekusia galios.

2 straipsnis. 6 straipsnio 3 dalies pakeitimas
6 straipsnio 3 dalyje išbraukti žodžius „sveikatos draudimo” ir šią dalį išdėstyti taip:
„ 3. Fondo biudžeto veiklos sąnaudas sudaro Fondo įstaigų valstybės tarnautojų darbo apmokėjimo, valstybės tarnautojų valstybinio socialinio draudimo, prekių ir paslaugų įsigijimo, ilgalaikio turto nusidėvėjimo ir amortizacijos sąnaudos, ilgalaikio turto likutinės vertės dalis, viršijanti pajamas, gautinas pardavus ilgalaikį turtą, kitos sąnaudos (sumokėtos palūkanos, delspinigiai už laiku nepervestas lėšas draudėjams pašalpoms mokėti, nekilnojamojo turto ir žemės nuomos mokesčiai), taip pat sąnaudos, susijusios su draudimo nuo nedarbo įmokų administravimu bei su išmokų, finansuojamų iš valstybės biudžeto, mokėjimu.”.

3 straipsnis. 7 straipsnio 1 dalies pakeitimas
7 straipsnio 1 dalyje išbraukti žodžius „neįskaitant lėšų, pervedamų į Privalomojo sveikatos draudimo fondą” ir šią dalį išdėstyti taip: 
„1. Fonde sudaromas Fondo rezervas. Jis sudaromas iš Fondo biudžeto išlaidas viršijančios pajamų dalies ir yra skiriamas Fondui stabilizuoti. Į Fondo rezervą įskaitomas įstatymų ir kitų teisės aktų nustatyta tvarka įvertintas ilgalaikis materialusis, nematerialusis ir finansinis sukauptas turtas.”


4 straipsnis. Įstatymo įsigaliojimas
Šis įstatymas įsigalioja nuo 2003 m. sausio l dienos.

Skelbiu šį Lietuvos Respublikos Seimo priimtą Įstatymą.

